खेल डेस्क. एमएस धोनी ने दिसंबर 2014 में अचानक टेस्ट से रिटायरमेंट ले लिया। 30 दिसंबर को उन्होंने ऑस्ट्रेलिया के खिलाफ आखिरी टेस्ट खेला। रिटायरमेंट के वक्त टीम ऑस्ट्रेलिया टूर पर थी और एक मैच बचा हुआ था। उस मैच में विराट कोहली को कप्तानी करने के लिए कहा गया। उन्होंने जब यह खबर सुनी तो खुद पर काबू नहीं रख पाए। विराट ने अनुष्का को सारी बातें बताईं और रोने लगे। उन्होंने एक इंटरव्यू में इसका खुलासा किया।
कोहली ने उस इंटरव्यू में क्या-क्या बताया...
* धोनी के टेस्ट से रिटायरमेंट लेने के बाद मुझे कप्तानी सौंपी गई। सच कहूं तो मैं सोच ही नहीं पा रहा था कि मुझे कप्तानी करनी है।
* कुछ देर बाद माहौल शांत हुआ। मैं अपने कमरे में गया। तब अनुष्का भी ऑस्ट्रेलिया में मौजूद थीं। मैंने उन्हें भी ये बात बताई और मेरी आंखों से आंसू निकल आए। वो भी हैरान थीं कि ये सब अचानक कैसे हो गया।
* अनुष्का ने मुझे समझाया। थोड़ी देर बाद मैं शांत हुआ और सोचा कि मुझे टेस्ट टीम की जिम्मेदारी दी गई है। मुझे इसे हर हाल में निभाना ही होगा।
* मैंने भारत के लिए क्रिकेट खेलने का सपना देखा था, लेकिन कभी ये नहीं सोचा था कि भारतीय क्रिकेट टीम का कप्तान बन पाऊंगा। खासकर इतनी कम उम्र (26 साल) में।
बता दें कि विराट को जनवरी 2015 में ऑस्ट्रेलिया के खिलाफ सिडनी में हुए सीरीज के आखिरी टेस्ट में कप्तानी का मौका मिला। चार टेस्ट मैचों की सीरीज के पहले तीन मैचों में धोनी ने कप्तानी की थी और फिर रिटायरमेंट लिया था।
इन दिग्गजों ने लिया रिटायरमेंटः
पिछले तीन सालों पर निगाह डालें तो धोनी के अलावा क्रिकेट के 13 बड़े नामों ने टेस्ट क्रिकेट को अलविदा कहा है। इसमें सचिन तेंडुलकर से लेकर वीरेंद्र सहवाग तक शामिल हैं। इस लिस्ट में भारत के अलावा ऑस्ट्रेलिया, इंग्लैंड, श्रीलंका और साउथ अफ्रीका के भी क्रिकेटर शामिल हैं।
आगे की स्लाइड्स में जानें, पिछले तीन सालों में संन्यास लेने वाले बाकी दिग्गज बैट्समैन कौन-कौन हैं और क्या है उनका रिकॉर्ड....
hin_Deva hin_Deva hin_Deva hin_Deva hin_Deva hin_Deva awa_Deva kas_Deva awa_Deva hin_Deva